αρχοντος ευαγγελου μηνος ιλαιου επι τοισδε απεδοτο ευκλης ετυμωνδα τωι απολλωνι τωι πυθιωι σωμα ανδρειον ωι ονομα ροθος το γενος θραικα τιμας αργυριου μναν τεσσαρων καθως επιστευσε ροθος τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα χρονον ποιεων ο κα θελη και αποτρεχων οις κα θελη. βεβαιωτηρες κατα τον νομον τας πολιος κλεων διωνος αστοξενος διονυσιου. ει δε τις εφαπτοιτο ροθου επι καταδουλισμωι βεβαιον παρεχοντω τωι θεωι ταν ωναν ο τε αποδομενος ευκλης και οι βεβαιωτηρες κλεων αστοξενος ει δε μη παρεχοιεν βεβαιον ταν ωναν τωι θεωι πρακτιμοι εοντω κατα τον νομον. κυριοι εοντω συλεοντες ως ελευθερον οντα αζαμιοι εοντες και ανυποδικοι πασας δικας και ζαμιας. μαρτυρες οι αρχοντες βακχιος ευδοκος καλλιμαχος και οι ιερεις του απολλωνος αμυντας ταραντινος και ο προστατας του ιερου ξενων ατεισιδα και ο νεωκορος μενης ιδιωται βαβυλος αιακιδα φιλαγρος καλλικων φιλων αριστεα μαντιας δαμοχαρεος ευθυμενης.
Phokis — Delphi — 170-157/56 BC
 170-157/56 BC